b'\n_START_ARTICLE_\nSaipan\n_START_PARAGRAPH_\nSaipan je glavni in hkrati najve\xc4\x8dji otok v Marianskem oto\xc4\x8dju. Otok je postal znan med drugo svetovno vojno, ko so zanj potekali hudi boji med japonsko in ameri\xc5\xa1ko vojsko. Danes je otok cilj za \xc5\xa1tevilne turiste, ki imajo radi naravo in si \xc5\xbeelijo ogledati obse\xc5\xbene koralne grebene.\n_START_SECTION_\nGeografija\n_START_PARAGRAPH_\nOtok ima povr\xc5\xa1ino okoli 115.4 kvadratnih kilometrov, dolg je 19 km in \xc5\xa1irok 9 km. Nahaja se 190 km severno od Guama. Vlada celotnega oto\xc4\x8dja se nahaja v vasi Capital Hill, ker je otok organiziran kot enotna skupnost se smatra da je otok Saipan prestolnica Marianskega oto\xc4\x8dja. Zahodna stran otoka pokrivajo \xc5\xa1iroke pe\xc5\xa1\xc4\x8dene pla\xc5\xbee pred katerimi se nahaja koralni greben. Vzhodna stran otoka pa je polna visokih pe\xc4\x8din, ki se kon\xc4\x8dajo v morju. Najvi\xc5\xa1ji hrib na otoku se imenuje Mount Tapochau in je visok 480 m.\n_START_SECTION_\nZgodovina\n_START_PARAGRAPH_\n\xc5\xa0e pred prihodom Evropejcev so otok naseljevale kulture iz Mikronezije. Okoli 16. stoletja so otok odkrili \xc5\xa0panci in ga razglasili za \xc5\xa1pansko last. Po \xc5\xa1pansko-ameri\xc5\xa1ki vojni je otok pri\xc5\xa1el v last nem\xc5\xa1kega cesarstva. Tako je ostalo vse do prve svetovne vojne, ko so otok zasedli Japonci. Ti so na otoku za\xc4\x8deli pridelovati sladkor, izredno mo\xc4\x8dno pa se je razvila tudi ribi\xc5\xa1ka industrija. Ker pa je bil otok izrednega strate\xc5\xa1kega pomena, je bila na njem name\xc5\xa1\xc4\x8dena mo\xc4\x8dna garnizija s 30.000 japonskimi vojaki. \xc5\xa0ir\xc5\xa1emu svetu je otok postal znan \xc5\xa1ele leta 1944, ko so se Ameri\xc4\x8dani odlo\xc4\x8dili, da otok napadejo in na njem zgradijo voja\xc5\xa1ko opori\xc5\xa1\xc4\x8de. V bitki za Saipan, ki je potekala med 15. junijem in 9. julijem 1944 je padlo 2.949 ameri\xc5\xa1kih in 29.000 japonskih vojakov, mrtvih je bilo tudi 22.000 civilistov, ki so v strahu pred ameri\xc5\xa1ko vojsko naredili samomor. Po kon\xc4\x8danih bojih so Ameri\xc4\x8dani na otoku zgradili letali\xc5\xa1\xc4\x8de in pristani\xc5\xa1\xc4\x8de. Leta 1986 so se Marianski otoki politi\xc4\x8dno in gospodarsko pridru\xc5\xbeili ZDA.'